stanford-oval/wikipedia huggingface dataset:
Lauri Helske

Lauri Jafet Helske, sukunimi vuoteen 1912 Helenius (3. helmikuuta 1893 Orimattila – 27. maaliskuuta 1968 Helsinki) oli suomalainen kelloseppämestari, joka rakensi 1930-luvulla raekelloksi kutsutun yhden maailman tarkimmista mekaanisista kelloista.
Lauri Helskeen vanhemmat olivat seppä Leander Helenius ja Karoliina Lindroos. Hän kävi kansakoulun ja opiskeli kahden vuoden ajan piirustusta Viipurin Taiteenystäväin piirustuskoulussa.
Helske oli pari vuotta sähkösanomien jakajana Viipurin lennättimessä ja konelatojana Suomettaren kirjapainossa Helsingissä kolmen kuukauden ajan. Vuosina 1912–1917 hän työskenteli sorvarina muun muassa Pietarissa Lesnerin konepajassa, Siltatehtaalla Helsingissä ja konepajassa Pitkärannan kaivosalueella. Vuonna 1917 Helske siirtyi veturinlämmittäjäksi Riihimäelle. Hän osallistui Suomen sisällissotaan saksalaisen joukko-osaston riveissä ja oli mukana 1919 Viron vapaussodassa Pohjan Poikien rykmentissä sekä Aunuksen retkikunnassa.
Lauri Helske työskenteli 1920–1932 veljensä Iivari Helskeen kellosepänliikkeessä Turussa, jossa hänen oppi-isänään oli kelloseppä Frans Hjalmar Ahlström. Ensimmäisen kellonsa - graham-käyntisen sekuntiheilurikellon - Helske rakensi 1921. Vuonna 1931 hän sai valmiiksi riefler-käynnillä varustetun heilurikellon ja hän sai samana vuonna kelloseppämestarin arvon. Helske oli sitten vuodesta 1932 alkaen Valter Hasselgrenin ja Auran Kultaseppä Oy:n palveluksessa Turussa. Helskeen rakentama riefler-käyntinen heilurikello ostettiin 1937 Helsingin yliopiston seismologisen aseman pääkelloksi ja se oli tässä käytössä vuoteen 1962 saakka. Kellon käyntitarkkuus on noin 0,2 sekuntia vuorokaudessa.
Vuosina 1934–1936 Helske rakensi raekelloksi kutsutun mekaanisen tarkkuuskellon käyttäen työhön 4 000 tuntia. Kellon käyntitarkkuus oli 0,0033 sekuntia vuorokaudessa eli yhden minuutin verran 50 vuodessa. Kellossa oli kuusi kiloa painava invarmetallinen heiluri. Tyhjiökupuun sijoitettu kello painoi 120 kiloa. Tyhjiökupuun pumpattiin alipaine ja kello veti itsensä sähkömoottorin avulla. Helske sai kellosta kultamitalin ja kunniadiplomin Pariisin maailmannäyttelyssä 1937 sekä  mitalin ja kunniakirjan Berliinin kansainvälisessä käsityö- ja teollisuusnäyttelyssä 1938. Suomen kelloseppäliitto osti raekellon ja Helskeen rakentaman valokennokellon vuonna 1955.
Helske toimi 1948–1951 teknisenä asiantuntijana Ready-merkkisiä kelloja valmistaneessa Vihna Oy:ssä. Hän valmisti myös työkaluja ja oli kiinnostunut seismografeista ja muista tarkkuuskojeista. Helske kuoli 1968 75-vuotiaana.
Aiheesta muualla

Kytölän kello ja Helskeen kello, Suomen Kuvalehti, 15.08.1936, nro 33, s. 8, Kansalliskirjaston digitaaliset aineistot
Lawrence Smith

| Henkilötiedot |
| --- | --- | --- |
Syntymäaika: 16. maaliskuuta 1985 (ikä 39)
Syntymäpaikka:  Yhdysvallat
Pelipaikka: Hyökkäys
Pituus: 185
Lempinimi: Lore
Seura
Seura: GBK
Pelinumero: 8
Seurat
| Vuodet | Seura | O (M) |
| 2005-2006   2006-2007   2007-2008   2009–2010   2010- | Charleston Battery   Harbor View Futbol Club   KPV   VPS   GBK | 5 (0)   15 (9)   49 (9)   22 (3)    83 (28) |
 Seurajoukkueuran tilastot kattavat vain kansalliset sarjat, päivitetty 17. toukokuuta 2009.
Lawrence Smith (s. 16. maaliskuuta 1985) on yhdysvaltalainen jalkapalloilija. Hän pelaa kakkosdivaria GBKssa. KPV:n riveissä hän pelasi kaudet 2007 ja 2008. Vaasaan hän siirtyi kaudeksi 2009 ja sieltä GBK:n riveihin vuonna 2010. Smith on pelannut urallaan myös Jamaikalla.
Smith on isokokoinen ja nopea target-hyökkääjä. Pystyy myös pelaamaan topparina sekä tarvittaessa box-to-box pelaajana.
Aiheesta muualla

Lawrence Smith Vaasan Palloseuran sivuilla[vanhentunut linkki]
Lawrence Smith Veikkausliigan sivuilla
LG KS360

| LG KS360 |
| --- | --- |

Julkaistu:  Q2
Käyttöverkot:  GSM 900, GSM 1800, GSM 1900
Mitat:  101,5 x 51 x 16,8 mm
Paino:  111,5
Muisti:  15 MB
Kamera:  2 Mpix
Radio:  FM
Musiikkisoitin:  MP3 / WMA
Valmiusaika:  294 h
Puheaika:  3,6 h
Käyttöjärjestelmä:  oma
Tiedonsiirto:  Bluetooth, USB
Liitännät:  USB
Infobox OKNimi-testi OK: 
LG KS360 on LG Electronicsin vuoden 2008 toisella vuosipuoliskolla julkaisema 2G-puhelin.
Tekniikka

Puhelimessa on sivusta liukuva qwerty-näppäimistö. 
Puhelimessa on kahden megapikselin kamera ilman automaattitarkennusta.
Ominaisuudet

Bluetooth 2.0
Musiikkisoitin
Radio (toimii vain kuulokkeilla)
Kosketusnäyttö (toimii vain numeroita näppäillessä)
microSD muistikorttipaikka
Aiheesta muualla

nordic.lge.com – LG KS360[vanhentunut linkki]
Leopold Godowsky

Leopold Godowsky vuonna 1935 (valokuvaaja Carl Van Vechten).
Leopold Godowsky (13. helmikuuta 1870 – 21. marraskuuta 1938)  oli puolalainen säveltäjä ja pianisti.
Godowsky syntyi lähellä Vilnaa nykyisen Liettuan alueella, opiskeli Berliinissä ja muutti 1800-luvun lopulla Yhdysvaltoihin. Hän niitti mainetta pianistina Euroopassa ja Amerikassa. Godowsky sävelsi pianolle yli 46 kappaletta. Hän myös sovitti Frédéric Chopinin teoksia.
Lähes itseoppinutta Godowskya pidetään musiikinhistorian parhaimpiin pianisteihin kuuluvana. Hänen pianotuotannostaan suurin osa on sovituksia muiden aiemmin sävelletyistä teoksista, mutta hänellä on myös laaja oma sävellystuotanto.
53 harjoitusta Chopinin etydeistä (julk. 1894–1914) on sarja erittäin vaativia harjoituskappaleita, joita vain harvat pianistit ovat esittäneet. Twelve Schubert Songs freely transcribed for the piano (1926) on sarja kauniita, Lisztin perinnettä jatkavia sovituksia Schubertin lauluista.
Ensimmäinen Godowskyn oma sävellys on monumentaalinen pianosonaatti e-molli, (1896–1914). Sitä seurasi karakterikokoelmia, kuten 24-osainen Walzermasken im Dreivierteltakt (”Valssinaamioita ¾-tahtilajissa”, 1912). Miniatures (1918) on sävelletty pianoduetolle. Vuonna 1919 valmistunut Triakontamerom: Thirty Moods and Scenes in Triple Meter on saanut innoituksensa Boccaccion Decameronesta. 12-osaista, gamelan-vaikutteista sarjaa Java Suite (Phonoramas) pidetään Godowskyn tärkeimpiin sävellyksiin kuuluvana. Erittäin vaikea Passacaglia (1927) syntyi Schubert-juhlavuoden kunniaksi. Godowskyn viimeisiä pianosävellyksiä ovat Waltz Poems (1929–1930) sekä karakterikappaleet vuosilta 1930–1931.
Perhe

Leopold Godowskyn samanniminen poika (1900–1983) oli yhdysvaltalainen viulisti ja keksijä, joka yhdessä Leopold Mannesin kanssa kehitti vuosikymmeniä maailman parhaana värivalokuvausmateriaalina pidetyn Kodachrome-filmin.
Lawrence Wong

| Lawrence Wong |
| --- | --- |
 Lawrence Wong vuonna 2023.
Singaporen pääministeri
 15. toukokuuta 2024 –  
Edeltäjä:  Lee Hsien Loong
Singaporen valtiovarainministeri
 15. toukokuuta 2021 –  
Edeltäjä:  Heng Swee Keat
Singaporen varapääministeri
 13. kesäkuuta 2022 – 15. toukokuuta 2024  
Seuraaja:  Gan Kim Yong
Singaporen opetusministeri
 27. heinäkuuta 2020 – 14. toukokuuta 2021  
Edeltäjä:  Ong Ye Kung
Seuraaja:  Chan Chun Sing
Kansanedustaja
 2011–  
Ryhmä/puolue:  Kansan toimintapuolue
Vaalipiiri:  West Coast (2011–2015), Marsiling-Yew Tee (2015–)
Henkilötiedot
Syntynyt: 18. joulukuuta 1972 (ikä 51) Singapore
Kansalaisuus:  Singapore
Tiedot
Puolue:  Kansan toimintapuolue
 Nimikirjoitus
Lawrence Wong Shyun Tsai (kiin.: 黄循财; pinyin: Huáng Xúncái; s. 18. joulukuuta 1972) on singaporelainen poliitikko ja toukokuusta 2024 maan pääministeri. Hän edustaa kansan toimintapuoluetta.
Wongin isä syntyi Hainanilla ja muutti nuorena Malesiaan ja myöhemmin Singaporeen työskennelläkseen myyjänä. Hänen äitinsä työskenteli opettajana. Wong on suorittanut taloustieteen kandidaatintutkinnon Wisconsinin yliopistossa Madisonissa ja maisterintutkinnon Michiganin yliopistossa, minkä lisäksi hän on suorittanut hallintotieteiden maisterintutkinnon Harvardin yliopiston Harvard Kennedy Schoolissa.
Ennen poliittista uraanss Wong toimi virkamiehenä kauppa- ja teollisuusministeriössä, valtiovarainministeriössä ja terveysministeriössä. Vuodesta 2005 lähtien hän toimi pääministerin yksityissihteerinä. Vuonna 2008 hänet nimitettiin energiamarkkinaviranomaisen varajohtajaksi ja vuonna 2009 johtajaksi. Hänet valittiin Singaporen parlamenttiin vuonna 2011, jolloin hänet myös nimitettiin opetus- ja puolustusasioiden apulaisministeriksi. Hän toimi myöhemmin kulttuuri-, yhteisö- ja nuorisoministerinä, kansallisen kehityksen ministerinä, Covid-19-työryhmän puheenjohtajana, opetusministerinä ja valtiovarainministerinä, kunnes vuonna 2022 hänet nimitettiin varapääministeriksi.
Wong nimitettiin vuodesta 2004 pääministerinä toimineen Lee Hsien Loongin seuraajaksi, ja hän vannoi virkavalansa 15. toukokuuta 2024.
Aiheesta muualla

Kuvia tai muita tiedostoja aiheesta Lawrence Wong Wikimedia Commonsissa
Laura Siegemund

| Laura Siegemund |
| --- | --- |

Henkilötiedot
Syntynyt: 4. maaliskuuta 1988 (ikä 36)
Kansalaisuus:   Saksa
Tennispelaaja
Pituus:  168 cm
Paino:  62 kg
Kätisyys:  oikea
Ammattilaisena:  2006–
Palkintorahat:  6 211 424 USD
Kaksinpeli
Paras sijoitus:  27. (29.8.2016)
Turnausvoittoja:  2
Voitot/tappiot:  579–385
Grand Slam -turnauksissa
Australian avoimet:  3. kierros (2016)
Ranskan avoimet:  1. kierros (2016, 2018)
Wimbledon:  1. kierros (2015, 2016)
Yhdysvaltain avoimet:  3. kierros (2016)
Nelinpeli
Paras sijoitus:  40. (25.4.2016)
Turnausvoittoja:  4
Voitot/tappiot:  336–194
Grand Slam -turnauksissa
Australian avoimet:  2. kierros (2017)
Ranskan avoimet:  3. kierros (2016)
Wimbledon:  1. kierros (2016)
Yhdysvaltain avoimet:  3. kierros (2018)
Aiheesta muualla
www.laurasiegemund.com
ITF
WTA
Laura Siegemund (s. 4. maaliskuuta 1988 Filderstadt) on saksalainen tennispelaaja. Parhaimmillaan hän on ollut kaksinpelissä WTA-listan sijalla 27 elokuussa 2016 ja nelinpelissä sijalla 40 huhtikuussa 2016. Hän on voittanut urallaan kaksi WTA-turnausta kaksinpelissä ja neljä turnausta nelinpelissä.
Australian avoimissa 2016 Siegemund eteni kaksinpelissä kolmannelle kierrokselle, jossa hävisi Annika Beckille. Samana vuonna Yhdysvaltain avoimissa hän voitti sekanelinpelin mestaruuden Mate Pavićin kanssa ja eteni kaksinpelissä kolmannelle kierrokselle.
Aiheesta muualla

Kuvia tai muita tiedostoja aiheesta Laura Siegemund Wikimedia Commonsissa
Laura Siegemund WTA:n sivuilla (englanniksi)
Laura Siegemund ITF:n sivuilla (englanniksi)
Luettelo Marnen kunnista

Marnen sijainti

Tämä on luettelo Marnen departementin kunnista Ranskassa. Departementissa on 617 kuntaa.
(CAC) Communauté d'agglomération de Châlons-en-Champagne, luotu vuonna 2000.
(CAR) Communauté d'agglomération de Reims, luotu vuonna 2004.
Let It Shine

| Let It Shine |
| --- | --- |

Ohjaaja:  Paul Hoen
Käsikirjoittaja:  Eric Daniel Don D. Scott
Tuottaja:  Amy Gibbons
Säveltäjä:  Richard Gibbs
Kuvaaja:  David A. Makin
Leikkaaja:  Girish Bhargava
Koreografi:  Danny Teeson
Pääosat:   Tyler James Williams  Coco Jones  Trevor Jackson  Tamara Arias 
Valmistustiedot
Valmistusmaa:  Yhdysvallat
Levittäjä:  Disney Channel
Ensi-ilta:  2012
Kesto:  104 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Let It Shine on vuonna 2012 Disney Channelilla ensiesitetty musikaalielokuva. Sen on ohjannut Paul Hoen.
Lepomäki

Lepomäki on sukunimi, joka on muun muassa seuraavilla suomalaisilla henkilöillä:
Jenna Lepomäki (1992–2011), henkirikoksen uhri
Maarit Lepomäki (s. 1956), skeet-ampuja
Entinen nimi

Elina Valtonen (s. 1981), kansanedustaja (Kokoomus), diplomi-insinööri ja kauppatieteiden maisteri
| --- | --- |
: Tällä täsmennyssivulla luetellaan henkilöitä, joilla on sama sukunimi.
Lainsuojattoman jäljillä

| Lainsuojattoman jäljillä> Ride Lonesome |
| --- | --- |

Ohjaaja:  Budd Boetticher
Käsikirjoittaja:  Burt Kennedy
Tuottaja:  Budd Boetticher
Säveltäjä:  Heinz Roemheld
Kuvaaja:  Charles Lawton Jr.
Leikkaaja:  Jerome Thoms
Pääosat:  Randolph Scott Karen Steele Pernell Roberts Lee Van Cleef James Coburn
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  Columbia Pictures Netflix
Ensi-ilta:  1959
Kesto:  73 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Lainsuojattoman jäljillä (Ride Lonesome) on Budd Boetticherin ohjaama lännenelokuva vuodelta 1959. Boetticher on myös tuottanut elokuvan. Elokuva kuuluu kolmikon Budd Boetticher, näyttelijä Randolph Scott, käsikirjoittaja Burt Kennedy yhteistyössä tekemiin B-luokan lännenelokuviin. Laji oli tuolloin suosionsa huipulla.
Scott näyttelee palkkionmetsästäjä Brigadea, joka saa kiinni murhasta etsintäkuulutetun Billy Johnin ja lähtee viemään häntä Santa Cruziin, jossa palkkio odottaa Billy Johnin tuojaa. Brigadella on kuitenkin muu motiivi kuin raha: hän haluaa Billy Johnin veljen, joka on murhannut hänen vaimonsa.
Näyttelijä

| 0 | 1 | 2 |
| --- | --- | --- |
|  Randolph Scott  | … |  Ben Brigade   |
|  Karen Steele  | … |  Mrs. Carrie Lane   |
|  Pernell Roberts  | … |  Sam Boone   |
|  James Best  | … |  Billy John   |
|  Lee Van Cleef  | … |  Frank   |
|  James Coburn  | … |  Whit   |
|  Bennie E. Dobbins  | … |  lainsuojaton    |
|  Roy Jenson  | … |  lainsuojaton    |
|  Dyke Johnson  | … |  Charlie    |
|  Boyd "Red" Morgan  | … |  lainsuojaton    |
|  Boyd Stockman  | … |  intiaanipäällikkö   |
Aiheesta muualla

Lainsuojattoman jäljillä Internet Movie Databasessa (englanniksi)
Lepolan hautausmaa (Viipuri)

Lepolan hautausmaa (ven. Южное кладбище, Juzhnoje kladbištše, Eteläinen hautausmaa) sijaitsee Viipurissa Lepolan kaupunginosassa. Se on yksi kaupungin hautausmaista, joka syntyi kun Venäjän senaatti oli vuonna 1772 kieltänyt kirkkoihin hautaamisen. Ensimmäiset vainajat Lepolaan haudattiin 1830-luvulla. Muita päätöksen myötä perustettuja suuria hautausmaita olivat Sorvalin ja Ristimäen hautausmaat, joille hautaaminen aloitettiin jo vuosisadan vaihteessa.
Lepolaan on haudattu muun muassa Suomen kenraalikuvernöörinä toiminut Alexander Amatus Thesleff, jonka hautamuistomerkki kunnostettiin kesällä 2012 Borodinon taistelun 200-vuotisjuhlan kunniaksi. Hautausmaalla sijaitsee myös toisen maailmansodan aikana Viipurissa ja kaupungin ympäristössä kaatuneiden neuvostosotilaiden muistomerkki. Siihen on kaiverrettu noin 2 000 joukkohautaan haudatun sotilaan nimet.
Aiheesta muualla

Eteläinen hautausmaa Viipurin kaupungin sivuilla
Liard

Liard on Ranskassa käytössä ollut kolikko, jonka arvo oli kolme denieriä. Se poistettiin kokonaan käytöstä 1856. Se oli pienin käytössä ollut kolikko ennen Ranskan vallankumousta.
Liard oli myös Itävallan Alankomaiden (nykyisin Belgia) rahayksikköä kronenthaleria pienempi yksikkö. Yksi kronenthaler vastasi 254 liardia. Ranskan vallattua Itävallan Alankomaat 1794 kronenthalerin tilalle tuli käyttöön Ranskan frangi.
Liar (Silia Kapsiksen kappale)

|  Liar |
| --- | --- |

Kappaleen tiedot
Esittäjä(t):  Silia Kapsis
Levy-yhtiö:  K2ID Productions Limited
Kesto:  2:58
Tyylilaji:  tanssipop
Julkaistu:  1. maaliskuuta 2024
Säveltäjä(t):  Dimitris Kontopoulos
Sanoittaja(t):  Elke Tiel
Tuottaja(t):  Dimitris Kontopoulos
Euroviisutiedot
Vuosi:  2024
Maa:  Kypros
Kieli:  englanti
Sijoitus:  15.
Pisteet:  78
Sijoitus semifinaalissa:  6.
Pisteet semifinaalissa:  67
Sanat:  sanoitus
Video:  videolinkki
Aikajärjestys
 ◄ ”Break a Broken Heart” (2023) 
Liar on kyproksenkreikkalaistaustaisen australialaisen laulajan Silia Kapsiksen esittämä kappale, joka julkaistiin 1. maaliskuuta 2024. Kapsis edusti kappaleella Kyprosta vuoden 2024 Eurovision laulukilpailussa Malmössä. Kappale tuli finaalissa 15. sijalle 78 pisteellä.
Liaquat Ali Khan

| Liaquat Ali Khan |
| --- | --- |
 Liaquat Ali Khan.
Pakistanin 1. pääministeri
 14. elokuuta 1947 - 16. lokakuuta 1951  
Seuraaja:  Khawaja Nazimuddin
Henkilötiedot
Syntynyt: 1. lokakuuta 1895 Karnal, Punjab, Brittiläinen Intia
Kuollut: 16. lokakuuta 1951 (56 vuotta) Rawalpindi, Pakistan
Ammatti:  juristi
Tiedot
Puolue:  Yleisintialainen Muslimiliitto
Nawabzada Liaquat Ali Khan (1. lokakuuta 1895 – 16. lokakuuta 1951) oli Pakistanin ensimmäinen pääministeri.
Ali Khan syntyi Punjabissa ja opiskeli lakia Oxfordin yliopistossa. Palattuaan Intiaan hän liittyi Yleisintialainen Muslimiliitto -puolueeseen, jonka pääsihteeriksi hän nousi 1936.
Kun Brittiläinen Intia jaettiin hinduenemmistöiseen Intiaan ja muslimienemmistöiseen Pakistaniin vuonna 1947, Khan nousi muodostuneen muslimivaltion pääministeriksi. Hän sai surmansa salamurhaajan luodeista Rawalpindissä lokakuussa 1951. Surmaaja on fanaattinen muslimi, joka ei voinut hyväksyä sitä ettei Ali Khan halunnut sotaa Intian kanssa.  Poliisi ampui salamurhaaja Saad Akbarin välittömästi.
Ali Khanin seuraaja Pakistanin pääministerinä oli Khawaja Nazimuddin.
Luettelo vuonna 1520 kuolleista henkilöistä

Tämä on luettelo vuonna 1520 kuolleista tunnetuista henkilöistä. Henkilöt on lueteltu kuolinpäivän mukaisesti, samana päivänä kuolleet sukunimen mukaisessa aakkosjärjestyksessä. Jos henkilöstä ei ole kirjoitettu artikkelia, luettelossa mainitaan lähde.
Helmikuu

3. helmikuuta − Sten Sture nuorempi, Ruotsin valtionhoitaja 1512−1520 (s. 1492, 1493 tai 1494)
Huhtikuu

6. huhtikuuta − Rafael, italialainen taidemaalari ja arkkitehti (s. 1483)
Kesäkuu

29. kesäkuuta − Montezuma II, asteekkien yhdeksäs ja viimeinen itsenäinen hallitsija (n. 1466)
Syyskuu

23. syyskuuta − Selim I, Osmanien valtakunnan sulttaani 1512−1520 (s. 1465 tai 1470)
Lokakuu

28. lokakuuta − Pier Gerlofs Donia, legendaarinen friisiläinen soturi, merirosvo ja kapinallinen (n. 1480)
Marraskuu

8. marraskuuta − Eerik Juhananpoika Vaasa, ruotsalainen valtaneuvos ja Kustaa Vaasan isä (s. 1470)
9. marraskuuta − Bernardo Dovizi da Bibbiena, italialainen runoilija ja kardinaali (s. 1470)
Joulukuu

8. joulukuuta − Gottskálk grimmi Nikulásson, islantilainen Hólarin piispa 1496−1520 (s. 1469)
16. joulukuuta − Nils Eskilsson Banér, ruotsalainen valtaneuvos, Kastelholman linnan päällikkö 1507−1514 ja Raaseporin linnan päällikkö 1515−1520 (n. 1480)
16. tai 17. joulukuuta − Hemming Gadh, ruotsalainen poliitikko ja katolinen piispa (s. 1450)
Tuntematon päivämäärä

Cuitláhuac, asteekkien kymmenes hallitsija 1520 (n. 1476)
Krister Klaunpoika Horn, suomalainen linnanherra, Raaseporin linnan linnanvouti 1513−1515 ja Turun linnan linnanvouti 1515−1520
Mattias Gregersson (Lillie), ruotsalainen katolinen pappi, virkamies ja Strängnäsin hiippakunnan piispa 1501−1520 (s. 1400-luvulla)
Åke Yrjänänpoika Tott, ruotsalainen valtaneuvos ja Suomen sotilaskäskynhaltija
Martin Waldseemüller, saksalainen kartografi (n. 1480)
Leivinuuniraha

Leivinuunirahat eli leivinuunirahavero oli Ruotsissa ja Suomessa 1622–1747 käytössä ollut vero. Leivinuunirahoja suoritettiin kaupungeissa oikeudesta käyttää leivinuunia. Sitä joutui maksamaan jokainen talous, mutta sen suuruus vaihteli säädyn ja varallisuuden perusteella määrätyn taksan mukaan. Kun leivinuunirahat poistettiin 1747, niiden sijaan alettiin samana vuonna kantaa kotitarveaksiisia, jota joutui maksamaan kaupunkeihin tuodusta viljasta. Eino E. Suolahti mainitsee, että leivinuunirahat oli suoritettava kaupungissa olevien leivinuunien luvun perusteella. Vuonna 1624 helsinkiläiset maksoivat tätä veroa yhteensä 43 talaria ja porvoolaiset 70 talaria.
Let It Go

| ”Let It Go” Idina Menzel |
| --- | --- | --- |

Singlen tiedot
 Albumilta: Frozen
 Äänitetty : 2012
 Julkaistu: 25. marraskuuta 2013
 Tekijä(t): Kristen Anderson-Lopez, Robert Lopez
 Tuottaja(t): Kristen Anderson-Lopez, Robert Lopez, Christophe Beck, Chris Montan, Tom MacDougall
 Tyylilaji: pop
 Kesto: 03.45
 Levy-yhtiö: Walt Disney
”Let It Go” on kappale Disneyn vuoden 2013 animaatioelokuvasta Frozen – huurteinen seikkailu. Sen ovat säveltäneet ja sanoittaneet Kristen Anderson-Lopez ja Robert Lopez. Kappaleen esittää elokuvan alkuperäisessä englanninkielisessä versiossa yhdysvaltalainen Idina Menzel. Albumin soundtrackilla on myös Demi Lovaton versio kappaleesta. Suomenkielisessä versiossa kappaleen suomenkielisen version ”Taakse jää” esittää Katja Sirkiä.
Idina Menzel esitti kappaleen ensimmäistä kertaa televisiossa Oscar-gaalassa 2014, jossa kappale palkittiin parhaan laulun Oscarilla.
Aiheesta muualla

Laulukohtaus elokuvasta Walt Disney Animation Studiosin Youtube-kanavalla.
Leiviskä (mittayksikkö)

Leiviskä on Skandinaviassa ja Itämeren alueella käytetty vanha painomitta. 1 leiviskä = 20 naulaa = 8,5 kilogrammaa.
Kun metrijärjestelmä otettiin Suomessa käyttöön vuonna 1887, päätettiin muutamia vanhoja mittayksiköitä jättää edelleen käyttöön, mutta ne muutettiin suuruudeltaan uuteen järjestelmään paremmin soveltuviksi. Niinpä päätettiin, että leiviskä oli nyt tasan 10 kg. Tämä metrinen leiviskä jäi kuitenkin nopeasti pois yleisestä käytöstä, mutta koulukirjoissa se mainittiin vielä 1960-luvulla.  Suomessa nykyisin voimassa oleva asetus mitta­yksiköistä ei sitä enää tunne.
Vanhassa raamatunkäännöksessä sanaa leiviskä on käytetty tarkoittamaan talenttia, joka vanhalla ajalla oli sekä painoyksikkö että suuri rahayksikkö. Tässä merkityksessä sana esiintyy eräässä Jeesuksen vertauksessa. Uudessa käännöksessä 'leiviskä' on korvattu sanalla talentti. Vertauksen merkityksestä on erilaisia tulkintoja.
Let Love Rule

| Let Love Rule Lenny Kravitz |
| --- | --- | --- |

Studioalbumin tiedot
 Äänitetty : 1988–1989
 Julkaistu: 19. syyskuuta 1989
 Tuottaja(t): Lenny Kravitz
 Tyylilaji: Rock
 Kesto: 55.27
 Levy-yhtiö: Virgin
Lenny Kravitzin muut julkaisut
|   | Let Love Rule 1989 | Mama Said 1991 |
Let Love Rule on Lenny Kravitzin vuonna 1989 ilmestynyt esikoisalbumi.
Kappaleet

Sittin' On Top of the World – 3.16 (Kravitz)
Let Love Rule – 5.42 (Kravitz)
Freedom Train – 2.50 (Kravitz)
My Precious Love – 5.15 (Kravitz)
I Built This Garden For Us – 6.16 (Kravitz)
Fear – 5.25 (Kravitz)
Does Anybody Out There Even Care – 3.42 (Kravitz)
Mr. Cab Driver – 3.49 (Kravitz)
Rosemary – 5.27 (Kravitz)
Be – 3.16 (Kravitz)
Blues for Sister Someone – 2.51 (Kravitz)
Empty Hands – 4.42 (Kravitz)
Flower Child – 2.56 (Kravitz)
Lekseemi

Lekseemi tarkoittaa leksikaalisia morfeemeja. Lekseemi käsittää kaikki sanan taivutusmuodot.
Lekseemi on sanaston perusyksikkö, sanan (merkityksineen) ja koko sen paradigman abstraktio, yleensä annettu sanan perusmuodossa (nominatiivi, infinitiivi). Esimerkiksi muodot kirjoittakaa, kirjoittaisimme ja kirjoititko edustavat kaikki lekseemiä kirjoittaa; toisaalta vasta-sanan eri merkitykset (1. vihta, koivun lehdellisistä oksista kerätty kimppu; 2. adverbi juuri, vastikään) ovat eri lekseemejä.
Leivinpyörä

Leivinpyörä
Leivinpyörä eli taikinapyörä on kädensijaan akseloitu harkkoreunainen metallikiekko, jolla leikataan kaulitusta leivintaikinasta halutun kokoisia ja muotoisia paloja yksittäisiksi leivonnaisiksi. Yksinkertaisin tapa on leikata kaulittu taikinalevy ruuduiksi tai suikaleiksi läpi taikinalevyn kulkevin suorin vedoin, mutta leivinpyörällä on mahdollista leikata monimutkaisiakin kuvioita joko vapaalla kädellä tai esimerkiksi pahvista leikattua kaavaa vasten. Leivinpyörää käytetään muun muassa perinteisten tähdenmuotoisten joulutorttujen aihioiden leikkaamiseen voitaikinasta.
Leivinpyörän kaltainen keittiöväline on suorareunaisella, teräväksi hiotulla pyörällä varustettu pizzaleikkuri.
Lechuguilla

Tippukivipylväitä ja -puikkoja
Lechuguilla on suuri luolasto Carlsbad Cavernsin kansallispuistossa Yhdysvalloissa. Suurin osa luolasta löydettiin 1986, jota ennen siitä
tunnettiin vain pieni osa.
Aiheesta muualla

Virtuaalimatka Lechuguillan luolastoon (Arkistoitu – Internet Archive) (englanniksi)
Lawrence Welk

Welk ja laulajatar Norma Zimmer vuonna 1961.
Lawrence Welk (11. maaliskuuta 1903 Strasburg, Pohjois-Dakota – 17. toukokuuta 1992 Santa Monica, Kalifornia) oli yhdysvaltalainen viihdeorkesterien johtaja ja hanuristi. Hän tuli tunnetuksi 1950-luvun alusta 1980-luvun alkuun jatkuneesta televisiosarjasta The Lawrence Welk Show. Welkin varttuneempaa yleisöä miellyttävä, pehmeä tanssimusiikkityyli sai lempinimen ”samppanjamusiikki”.